b"\n_START_ARTICLE_\nDolmen\n_START_PARAGRAPH_\nDolmen (tudi cromlech, anta, H\xc3\xbcnengrab, Hunebed, quoit) je vrsta megalitske grobnice, po navadi sestavljen iz treh ali ve\xc4\x8d pokonci \xc5\xa1trle\xc4\x8dih kamnov, podpirajo\xc4\x8dih ve\xc4\x8djo plo\xc5\xa1\xc4\x8dato kamnito tablo. Ve\xc4\x8dina jih izvira iz obdobja zgodnjega neolitika (4000 do 3000 pred na\xc5\xa1im \xc5\xa1tetjem). Dolmeni so bili navadno pokriti z zemljo ali manj\xc5\xa1imi kamni v obliki gomile.\n_START_SECTION_\nEtimologija\n_START_PARAGRAPH_\nIzraz \xc2\xbbdolmen\xc2\xab\xc2\xa0izvira iz bretonske besede taol maen, v pomenu \xc2\xbbkamnite mize\xc2\xab, ki ga je prvikrat uporabil za potrebe arheologije francoski \xc4\x8dastnik in raziskovalec Th\xc3\xa9ophile Corret de la Tour d'Auvergne.\n_START_SECTION_\nEvropa\n_START_PARAGRAPH_\nNahajali\xc5\xa1\xc4\x8da megalitskih grobnic so bila do sedaj najdena od obal Baltika in Severnega morja do Pirenejskega polotoka._NEWLINE_Dolmeni se tako nahajajo na Irskem (Poulnabrone dolmen), v Walesu in Cornwallu. Ve\xc4\x8d manj\xc5\xa1ih primerov je bilo najdenih na otoku Jersey (La Hougue Bie). _NEWLINE_Ve\xc4\x8d deset dolmenov se med ogrobno neolitsko zbirko Bretanjskega polotoka nahaja v okolici Carnaca, v bli\xc5\xbeini Saint-Beno\xc3\xaet-du-Saulta._NEWLINE_V \xc5\xa0paniji se dolmeni nahajajo v pokrajinah Galiciji (Axeitos), Kataloniji (Romany\xc3\xa0 de la Selva, Creu d'en Cobertella) in Andaluziji (Cueva de Menga). Prav tako jih je lahko najti na Portugalskem (Anta Grande do Zambujeiro)._NEWLINE_V nem\xc5\xa1kem Mecklenburgu in Pomeranju in nizozemskemDrentheju je bilo ve\xc4\x8dje \xc5\xa1tevilo grobnic motenih ob izgradnji pristani\xc5\xa1\xc4\x8d._NEWLINE_V Italiji se dolmeni nahajajo v Apuliji in na Sardiniji._NEWLINE_V Bolgariji je bilo najdeno ve\xc4\x8d dolmenov, z arheolo\xc5\xa1kimi izkopavanji pa jih je na seznamu \xc4\x8dedalje ve\xc4\x8d. _NEWLINE_Najve\xc4\x8dji odkriti dolmen do sedaj, Brownshill dolmen, se nahaja v okro\xc5\xbeju Carlow na vzhodu Irske.\n_START_SECTION_\nAzija\n_START_PARAGRAPH_\nPodobne grobnice so bile najdene tudi drugod po svetu. V Koreji se nahaja ve\xc4\x8d azijskih dolmenov iz 1. tiso\xc4\x8dletja pred na\xc5\xa1im \xc5\xa1tetjem. Njihovo \xc5\xa1tevilo 30.000 predstavlja pribli\xc5\xbeno 40% vseh dolmenov na svetu. _NEWLINE_Ve\xc4\x8d dolmenov se nahaja v jugozahodni indijski pokrajini Kerali v bli\xc5\xbeini Marayoora. Na srednjem vzhodu jih je najti v Izraelu, Jordaniji in Siriji. Preko 3.000 dolmenov in ostalih struktur je bilo najdenih v Rusiji na goratem ozemlju severozahodne kavka\xc5\xa1ke regije."